Na temelju članka 8. Odluke o davanju u zakup javnih površina za postavljanje privremenih objekata ("Službene novine" PGŽ, broj 8/00, 8/02, 33/03 i 50/09) i Zaključka Gradonačelnika Grada Crikvenice Klasa:372-01/15-01/45, Ur.br.:2107/01-04/08-15-3 od 17. travnja 2015. godine, Komisija za provedbu javnog natječaja Grada Crikvenice objavljuje slijedeći
NATJEČAJ

za prikupljanje ponuda za davanje u zakup javne površine za postavljanje privremenog objekta – kioska

PREDMET NATJEČAJA:

1. zakup lokacije putem prikupljanja pismenih ponuda za postavljanje privremenog objekta - kioska na slijedećoj lokaciji:
	LOKACIJA
	DJELATNOST
	POVRŠINA U M2
	POČETNA GODIŠNJA ZAKUPNINA

	lokacija u Crikvenici, Šet. Vladimira Nazora bb  

	trgovina na malo novinama, papirnat. robom i sl. (šifra prema NKD 47.72 i 47.99)

	12,00 m2
	12.000,00 kuna


2. Mikrolokacija za postavljanje objekta kao i izgled i tehničko rješenje kioska određeni su planom lokacija.
Objekt treba biti bijelih ili svijetlih tonova, mediteranskog stila, od materijala: drvo, staklo, nehrđajući čelik i sl. Prije postavljanja objekta obavezno treba ishodovati suglasnost za postavljanje objekta od strane Grada Crikvenice.
3. Zakupnik je u obavezi ishoditi o svom trošku svu potrebnu dokumentaciju za postavljanje kioska i obavljanje djelatnosti. Zakupnik je u obvezi postaviti privremeni objekt u roku od najduže 30 dana od dana sklapanja ugovora.
4. Ugovor o zakupu lokacija za postavljanje kioska sklapa se na rok od (5) pet godina uz uvjet da Grad Crikvenica kao zakupodavac može jednostrano otkazati Ugovor i prije isteka roka ako se tijekom trajanja zakupa pokaže neophodna potreba privođenja zemljišta drugoj namjeni ili realizaciji investicije koja bi obuhvaćala i površinu koja je dana u zakup, a temeljem odluke zakupodavca. 

5. Zakupnina za zakup lokacije za postavljanje kioska plaća se tromjesečno, po ispostavljenim fakturama.

OSTALI UVJETI NATJEČAJA:

6. Na natječaju mogu sudjelovati fizičke i pravne osobe registrirane za djelatnost koja će se obavljati u privremenom objektu na lokaciji iz natječaja.

7. Ponuditelji su dužni uplatiti jamčevinu za  lokaciju za koju se natječu, u iznosu od 50% početne cijene koja je određena za jednogodišnji zakup lokacije za koju se natječu, na žiroračun - Proračun Grada Crikvenice - HR272402006-1805300007, svrha uplate: JAMČEVINA ZA ZAKUP LOKACIJE (navesti opis lokacije).

- za fizičke i pravne osobe, model HR 68, sa pozivom na broj 5738 - OIB;

8. Natječaj se provodi prikupljanjem pismenih ponuda koje moraju sadržavati:

· dokaz da je ponuditelj uplatio jamčevinu;

· presliku osobne iskaznice, ukoliko je ponuditelj fizička osoba,

· presliku rješenja o upisu u sudski registar za pravne, odnosno obrtni registar   za fizičke osobe,

· opis lokacije i visinu ponuđene zakupnine,

· dokaz o dospjelim i izvršenim obvezama prema Gradu Crikvenici, Murvici d.o.o. i Eko-Murvici d.o.o. Crikvenica;  na web stranicama Grada  nalazi se zahtjev za potvrdu o nepodmirenim obvezama koji se izdaje u roku 3 dana od dana podnošenja zahtjeva.

· broj tekućeg ili žiro-računa na koji će Grad Crikvenica izvršiti povrat jamčevine u slučaju    neprihvaćanja ponude.

9. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici, Murvici d.o.o. i Eko-Murvici d.o.o. Crikvenica 
10. Ponude moraju biti zaprimljene u Gradu Crikvenici bez obzira na način dostave  najkasnije do 27. travnja  2015. godine do 15,00 sati. 

Ponuditelji su dužni zapečatiti ponudu. Na omotnici treba naznačiti: "PONUDA ZA JAVNI NATJEČAJ  ZA ZAKUP  LOKACIJE ZA POSTAVLJANJE KIOSKA, (navesti opis lokacije)"-"NE OTVARATI" i adresu: Grad Crikvenica, Kralja Tomislava 85, 51260 CRIKVENICA.

Nepotpune, nepravodobno pristigle ponude i neoznačene kako je navedeno, neće se razmatrati. Nakon isteka roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.

11. Ponude se otvaraju u zgradi Grada Crikvenice u Crikvenici, Kralja Tomislava 85 - suteren - sala za sastanke dana 28. travnja 2015. godine u 10,00 sati kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.

12. Najpovoljnijom će se smatrati ona ponuda koja uz ispunjenje svih uvjeta natječaja  sadrži najviši iznos zakupnine.

13. Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je ranije predao ponudu.

14. Po provedenom postupku natječaja odluku o odabiru najpovoljnijeg ponuditelja  donosi Gradonačelnik.

Sudionici u natječaju izvijestit će se o izvršenom odabiru u roku od 8 dana od donošenja Odluke o odabiru najpovoljnijeg ponuditelja. 

15. Grad Crikvenica i izabrani najpovoljniji ponuditelj sklapaju Ugovor o zakupu lokacije najkasnije u roku od 7 dana od donošenja Odluke.

Ukoliko najpovoljniji ponuditelj odustane, odnosno ukoliko dostavi pismenu ili usmenu izjavu nadležnom referentu da odustaje  od ugovora o zakupu nema pravo na povrat jamčevine.

Po isteku roka za sklapanje ugovora o zakupu Gradonačelnik donosi odluku o davanju  javne površine u zakup slijedećem najpovoljnijem ponuditelju.

16. Jamčevina koju su položili ponuditelji čije ponude nisu prihvaćene vratit će se najkasnije u roku od 8 dana od dana zaključenja natječaja. Ponuditelju čija ponuda bude prihvaćena, položena jamčevina uračunava se u zakupninu.

17. Grad Crikvenica zadržava pravo da ne izvrši odabir po natječaju bez obveze davanja obrazloženja tog postupka i za isto ne snosi odgovornost.

18. Dodatne informacije u svezi nadmetanja mogu se dobiti u Upravnom odjelu za komunalni sustav, prostorno uređenje i zaštitu okoliša, Odsjeku za upravljanje imovinom, Grad Crikvenica, Kralja Tomislava 85 - suteren, soba br. 8 ili putem telefona 051/455-442.

